dugg
Store norske leksikon,Realfag,Meteorologi,Vær
Dugg er vanndamp som kondenseres og avsettes på for eksempel gress og løv, når dette har en temperatur som er lavere enn duggpunkt-temperaturen i den omliggende luften.
Siden jordoverflaten, og særlig vegetasjonen, kan få en temperatur som er vesentlig lavere enn luftens temperatur ved nattlig utstråling, kan dugg dannes uten at luften i seg selv er mettet med vanndamp.Dugg er særlig utpreget i stille, klare netter på sensommeren og tidlig om høsten. Særlig i nedbørfattige strøk har dugg betydning for vegetasjonens vannhusholdning. Duggavsetting måles med drosometer. Les mer i Store norske leksikon vanndamp vann